Úradný vestník L 265 , 17/09/1986 S. 0005 - 0006

Fínske špeciálne vydanie: Kapitola 2 Zväzok 4 S. 0130

Švédske špeciálne vydanie: Kapitola 2 Zväzok 4 S. 0130



Nariadenie Komisie (EHS) č. 2858/86 z 15. septembra 1986 o zatrieďovaní tovaru patriaceho do položky 39.07 Spoločného colného sadzobníka KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 97/69 zo 16. januára 1969 o opatreniach, ktoré treba prijať na jednotné používanie nomenklatúry Spoločného colného sadzobníka [1], naposledy zmeneného a doplneného nariadením (EHS) č. 2055/84 [2], najmä na jeho článok 3, keďže s cieľom zabezpečiť jednotné používanie nomenklatúry Spoločného colného sadzobníka je náležité prijať opatrenia na zatriedenie nasledovného tovaru: 1. viazač pozostávajúci z lepenkového obdĺžnika (približne 530 × 310 mm a hrubý 1,84 mm), pokrytý na každej strane hárkom syntetického plastového materiálu (približne s hrúbkou 0,23 mm), zvareného na všetkých štyroch okrajoch; táto obalená lepenka sa potom láme na dvoch miestach, aby tak vytvorila chrbát viazača. Vo vnútri sa nachádza mechanizmus na viazanie; 2. viazač pozostávajúci z dvoch lepenkových obdĺžnikov (obal, každý s rozmerom približne 310 × 220 mm a s hrúbkou 1,64 mm), lepenkového pásu (chrbát, približne 310 × 45 mm a s hrúbkou 1, 64 mm) a dvoch úzkych pásov na každej strane chrbta (výstuž, približne 310 × 14 mm každá a 1,64 mm hrubé), pokryté na každej strane hárkom syntetického plastového materiálu (s hrúbkou približne 0,42 mm), zvareného na všetkých štyroch okrajoch pozdĺž pásu tvoriaceho chrbát viazača a pozdĺž výstuže. Vo vnútri sa nachádza mechanizmus na viazanie; 3. viazač pozostávajúci z dvoch lepenkových obdĺžnikov (obalov, približne 255 × 310 mm a s hrúbkou 2,05 mm) a lepenkového pásu (chrbta, približných rozmerov 51 × 310 mm a s hrúbkou 2,05 mm), ktoré sú na každej strane pokryté hárkom syntetického plastového materiálu (s približnou hrúbkou 0,40 mm), zvareného na všetkých štyroch okrajoch a pozdĺž pásu tvoriaceho chrbát viazača. Vo vnútri sa nachádza mechanizmus na viazanie; 4. viazač pozostávajúci z lepenkového obdĺžnika (približne 520 × 310 mm), ktorý má vo svojej stredovej časti pozdĺž dvoch zalomení dva obdĺžnikové otvory (približne 290 × 6 mm) vzdialené od seba približne 18 mm. Táto lepenka je na každej strane pokrytá hárkom syntetického plastového materiálu, ktorý je zvarený na všetkých štyroch okrajoch a v časti okolo otvorov. Vo vnútri sa nachádza mechanizmus na viazanie; keďže Spoločný colný sadzobník pripojený k nariadeniu Rady (EHS) č. 950/68 [3], naposledy zmenený a doplnený nariadením (EHS) č. 1355/86 [4], zatrieďuje v položke 39.07 predmety z materiálov opísaných v položkách č. 39.01 až 39.06 a v položke č. 48.18, inter alia, registre, cvičebnice, poznámkové bloky, memorandové zápisníky, objednávkové bloky, potvrdenkové bloky, diáre, bloky pijavých papierov, viazače (s voľnými listami alebo iné), atď., keďže vyššie uvedené položky prichádzajú do úvahy na zatriedenie daných druhov tovaru; keďže všetky tieto predmety pozostávajú v podstate z dvoch materiálov, teda lepenky a syntetického plastového materiálu; keďže tieto sú preto tovarom pozostávajúcim z rôznych materiálov, ktoré sa zatriedia v súlade so všeobecným pravidlom 3 b) na interpretáciu nomenklatúry Spoločného colného sadzobníka; keďže vo vyššie uvedených predmetoch lepenka poskytuje len spevnenie a výstuž, pričom syntetický plastový materiál, ak sa pamätá na prezentáciu a používanie týchto predmetov, im poskytuje ich základný charakter; keďže dané predmety by sa preto mali zatriediť v položke č. 39.07 Spoločného colného sadzobníka; keďže ustanovenia v nariadení nie sú v rozpore so stanoviskom Výboru pre nomenklatúru spoločného colného sadzobníka, PRIJALA TOTO NARIADENIE: Článok 1 Nasledovné predmety: 1. viazač pozostávajúci z lepenkového obdĺžnika (približne 530 × 310 mm a hrubý 1,84 mm), pokrytý na každej strane hárkom syntetického plastového materiálu (približne s hrúbkou 0,23 mm), zvareného na všetkých štyroch okrajoch; táto obalená lepenka sa potom láme na dvoch miestach, aby tak vytvorila chrbát viazača. Vo vnútri sa nachádza mechanizmus na viazanie; 2. viazač pozostávajúci z dvoch lepenkových obdĺžnikov (obal, každý s rozmerom približne 310 × 220 mm a s hrúbkou 1,64 mm), lepenkového pásu (chrbát, približne 310 × 45 mm a s hrúbkou 1, 64 mm) a dvoch úzkych pásov na každej strane chrbta (výstuž, približne 310 × 14 mm každá a 1,64 mm hrubé), pokryté na každej strane hárkom syntetického plastového materiálu (s hrúbkou približne 0,42 mm), zvareného na všetkých štyroch okrajoch pozdĺž pásu tvoriaceho chrbát viazača a pozdĺž výstuže. Vo vnútri sa nachádza mechanizmus na viazanie; 3. viazač pozostávajúci z dvoch lepenkových obdĺžnikov (obalov, približne 255 × 310 mm a s hrúbkou 2,05 mm) a lepenkového pásu (chrbta, približných rozmerov 51 × 310 mm a s hrúbkou 2,05 mm), ktoré sú na každej strane pokryté hárkom syntetického plastového materiálu (s približnou hrúbkou 0,40 mm), zvareného na všetkých štyroch okrajoch pozdĺž pásu tvoriaceho chrbát viazača. Vo vnútri sa nachádza mechanizmus na viazanie; 4. viazač pozostávajúci z lepenkového obdĺžnika (približne 520 × 310 mm), ktorý má vo svojej stredovej časti pozdĺž dvoch zalomení dva obdĺžnikové otvory (približne 290 × 6 mm) vzdialené od seba približne 18 mm. Táto lepenka je na každej strane pokrytá hárkom syntetického plastového materiálu, ktorý je zvarený na všetkých štyroch okrajoch a v časti okolo otvorov. Vo vnútri sa nachádza mechanizmus na viazanie; sa zatriedia pod túto položku Spoločného colného sadzobníka 39.07: Predmety z materiálov druhu opísaného v položkách č. 39.01 až 39.06. Článok 2 Toto nariadenie nadobúda účinnosť 21. deň nasledujúci po jeho zverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 15. septembra 1986 Za Komisiu Cockfield podpredseda [1] Ú. v. ES L 14, 21.1.1969, s. 1. [2] Ú. v. ES L 191, 19.7.1984, s. 1. [3] Ú. v. ES L 172, 22.7.1968, s. 1. [4] Ú. v. ES L 118, 7.5.1986, s. 1. --------------------------------------------------